Maamyyräsirkka

Maamyyräsirkka (Gryllotalpa gryllotalpa) on maamyyräsirkkojen heimoon kuuluva, verraten kookas hyönteislaji, joka on erikoistunut elämään maan alla maamyyrien tapaan. Se on heimonsa ainoa Euroopassa tavattava laji, joskaan elinalue ei ulotu Suomeen asti.

Maamyyräsirkka on 35–50 mm pitkä, ruskea hyönteinen. Etummainen raajapari on erikoistunut kaivamiseen. Etummaiset siivet ovat paksut ja selvästi takaruumista lyhyemmät, takasiivet ovat hyvinkehittyneet. Tuntosarvet ovat pitkät ja takaruumiin kärjessä on kaksi perälisäkettä.http://delta-intkey.com/britin/ort/www/gryllota.htm  Nimensä mukaisesti maamyyräsirkat viettävät suuren osan elämästään maan alla ja nousevat pinnalle vain öisin. Sirkka suosii kosteaa maaperää ja viihtyy vesistöjen tuntumassa. Ravinnoksi kelpaavat etupäässä madot ja muut selkärangattomat, mutta myös kasvien juuret ja muut maanalaiset osat.Sami Karjalainen: Suomen heinäsirkat ja hepokatit, s. 174

Muodonvaihdos on osittainen. Naaras hoitaa vastakuoriutuneita poikasia ja aikuiset yksilöt asuttavat samoja käytäverkostoja nymfien kanssa. Aikuiset maamyyräsirkat esiintyvät kevään ja alkukesän aikana. Täysikasvuiset sirkat ovat lentokykyisiä ja kykenevät monien muiden suorasiipisten tapaan sirittämään.

Maamyyräsirkkaa esiintyy lähes kaikkialla Euroopassa Suomea lukuun ottamatta. Ruotsissa laji on elinympäristöjen katoamisen vuoksi luokiteltu erittäin uhanalaiseksihttp://www.artdata.slu.se/rodlista/Faktablad/gryl_gry.PDF, Virossa se esiintyy maan eteläosissahttp://www.maakodu.ee/index.php?page=23445&grupp=targutalita&artikkel=2837. Levinneisyysalue jatkuu pitkälle Aasiaan ja Pohjois-Afrikkaan.

 Lähteet 

Luokka:Suorasiipiset